ระแวง เจ๋ง ซุกเมีย แนท เคลียร์พ่อเชื่อใจแฟนหนุ่ม
ถึงแม้ว่า พ่อแหลม มอริสัน ยังไฟแดงเรื่องความรักของนางเอกสาว แนท–ณัฐชา นวลแจ่ม กับ –เดชา โคนาโล นักร้องนำวง บิ๊กแอส แต่ก็ไม่ทำให้ความสัมพันธ์ของทั้งคู่สะดุด ,แต่ล่าสุด พ่อแหลม ออกมาให้สัมภาษณ์ว่ากลัว เจ๋ง จะมีครอบครัวอยู่แล้ว เมื่อเจอ แนท มาร่วมงานเปิดกล้องละคร มือเหนือเมฆ ที่ช่อง 7 เลยถามว่า ได้คุยกับ พ่อแหลม ถึงเรื่องนี้รึเปล่า? ก็อธิบายให้คุณพ่อฟังค่ะว่าเรารู้จักพี่เจ๋งมาจะเข้า 4 ปีแล้ว ถ้าเค้ามีใครเราก็ต้องรู้ตั้งแต่แรกๆแล้วค่ะ ถามว่าเราเช็กละเอียดมั้ย ไม่เคยเช็กเลยค่ะ ความจริงก็คือความจริงค่ะ ถ้าอยู่ไปยังไงมันก็ต้องเปิดเผยอยู่ดี,มั่นใจในตัวเจ๋งมั้ย? มั่นใจนะคะ เพราะทุกวันนี้เค้าก็อยู่กับแม่ค่ะ เจ๋งเครียดมั้ย พ่อระแวงเรื่องนี้? แรกๆก็เครียดค่ะ ที่มีข่าวออกมาพอเวลาผ่านไป เดี๋ยวคนก็รู้เองว่ามันจริงหรือไม่จริง เค้าก็ไม่เครียด ความสัมพันธ์ระหว่างคุณพ่อกับพี่เจ๋งเป็นยังไงบ้าง? ก็ยังเหมือนเดิมค่ะ แต่แค่คุณพ่อก็เย็นลงมานิดนึงค่ะ คิดว่าคงต้องรอให้แนทโตกว่านี้,เจ๋งท้อมั้ย? ไม่ท้อนะคะ ก็เร่งเร้าว่าเมื่อไหร่จะพาไปเจอคุณพ่อ แต่ในความรู้สึกของแนทยังไม่พร้อมค่ะ พ่อไฟแดง แต่เราก็ไปไหนมาไหนด้วยกันบ่อย เค้าห้ามมั้ย? คุณพ่ออยู่พัทยาค่ะ ก็เลยไม่ค่อยรับรู้เรื่องนี้เท่าไหร่ แต่ทุกครั้งที่พี่เจ๋งจะพาไปก็ขออนุญาตคุณแม่ตลอดค่ะ,เราจะเป็นตัวเชื่อมมั้ย? ในอนาคตก็คงต้องมีเชื่อมบ้าง เพื่อคุณพ่อจะได้ไม่โมโหค่ะ สงกรานต์เจ๋งมีแพลนพาไปเที่ยวไหนมั้ย? คงไม่ได้ไปค่ะ พี่เค้างานเยอะ แนทก็จะกลับพัทยา ถามว่าเมื่อไหร่จะพาไปเจอคุณพ่อซักที แนทก็ว่าจะช่วงสงกรานต์นี้ แต่ช่วงสงกรานต์พี่เค้าต้องเล่นคอนเสิร์ตหนักมาก ก็คงต้องรอดูต่อไปว่าวันไหนว่างตรงกันจริงๆค่อยไปค่ะ.
ถึงแม้ว่า พ่อแหลม มอริสัน ยังไฟแดงเรื่องความรักของนางเอกสาว แนท–ณัฐชา นวลแจ่ม กับ เจ๋ง–เดชา โคนาโล นักร้องนำวง บิ๊กแอส  
เจ๋ง บิ๊กแอส,เดชา โคนาโล,นักร้องนำวง บิ๊กแอส,แนท ณัฐชา,ณัฐชา นวลแจ่ม,แนท ณัฐชา นวลแจ่ม,แนทแฟนเจ๋ง,แหลม มอริสัน,ระแวง,ซุกเมีย,แนทเชื่อใจเจ๋ง,ข่าว,ข่าวบันเทิง,ไทยรัฐฉบับพิมพ์